Klóšterska stwička chce solidnu kuchnju a zabawne wječory poskićeć
Pančicy-Kukow (SN/MWj). Wot spočatka oktobra budu wopytowarjo klóštra Marijineje hwězdy w Pančicach-Kukowje móc zaso do Klóšterskeje stwički załožić, wobydlerjo ze wsy a wokoliny tam powječerjeć a swójby swoje swjedźenje přewjesć. „2. oktobra změjemy wječor za prošenych hosći, nazajtra dźeń wotewrjenych duri z hudźbnym wječorom ze spěwarjom Gunterom Emmerlichom“, připowědźi nowa wotnajerka Milena Vettrainowa. Hromadźe ze swojej wobchodnej partnerku Jěwu-Mariju Šołćinej a šefkucharjom Domingom Colónom je wona swój hosćencarski koncept Serbskim Nowinam rozłožiła.
ces_Latn szl_Latn